Oct 11,2016
మాల్యాను 'రెడ్‌ కార్నర్‌' చేయలేం!
న్యూఢిల్లీ: దేశీయంగా బ్యాంకులకు వేల కోట్ల రూపాయల రుణాలను ఎగవేసి విదేశాలకు తరలిపోయిన లిక్కర్‌ డాన్‌ విజరు మాల్యాకు ఇంటర్‌పోల్‌ నుంచి శుభవార్త వెలువడింది. అంతర్జాతీయంగా ఎక్కడ ఉన్నా.. మాల్యాను అరెస్ట్‌ చేసేందుకు మాల్యా అరెస్ట్‌ విషయమై తాజాగా ఇంటర్‌పోల్‌ను ఆశ్రయించిన 'ఎన్‌ఫోర్స్‌్‌ మెంట్‌ డైరెక్టరేట్‌'కు చుక్కెదురైనట్లుగా తెలుస్తోం ది. అభిగవర్గాల సమాచారం మేరకు ఈడీ మే 12న ఇంటర్‌పోల్‌ను అశ్రయించింది. దీనికి ఇంటర్‌నేషనల్‌ పోలీస్‌ ఏజెన్సీ స్పందిస్తూ మాల్యాపై ఉన్న ఆరోపణలు సాధారణమైనవేనని పేర్కొన్నట్లు తెలిసింది. అసాధారణమైన కేసు గానీ.. అసాధరణమైన అభ్యర్థన గానీ మాల్యాకు వ్యతిరేకంగా లేని కారణంగా ఆయన అరెస్టునకు రెడ్‌కార్నర్‌ నోటీస్‌ను జారీ చేయలేమని ఇంటర్‌పోల్‌ వెల్లడించినట్లు సమాచారం. దీంతో మాల్యా అరెస్టునకు 'మ్యూచువల్‌ లీగల్‌ అసిస్టెన్స్‌ ట్రీటి' (ఎంఎల్‌ఏటీ) రూపంలో ఇంటర్‌పోల్‌ను ఆశ్రయించేందుకు గాను ఈడీ యోచిస్తున్నట్లుగా తెలుస్తోంది. అసాధారణ అభ్యర్థన రూపంలో బ్రిటన్‌ను అశ్రయించి మాల్యాను అరెస్ట్‌ చేయించాలన్నది ఈడీ ఆలోచనగా తెలుస్తోంది.
మీ స్నేహితులకు రికమెండ్ చెయ్యండి